LIETUVOS RESPUBLIKOS ŠVIETIMO, MOKSLO IR SPORTO MINISTRAS

ĮSAKYMAS

DĖL LĖŠŲ SKYRIMO UKRAINOS AUKŠTO MEISTRIŠKUMO sporto KOMANDOMS

2022 m. lapkričio 28 d. Nr. V-1872

Vilnius

Vadovaudamasi Lietuvos Respublikos švietimo, mokslo ir sporto ministerijos nuostatų, patvirtintų Lietuvos Respublikos Vyriausybės 1998 m. liepos 21 d. nutarimu Nr. 914 „Dėl Lietuvos Respublikos švietimo, mokslo ir sporto ministerijos nuostatų patvirtinimo“, 10.1.15 papunkčiu, siekdama įgyvendinti Lietuvos Respublikos švietimo, mokslo ir sporto ministerijos 2022–2024 metų strateginio veiklos plano, patvirtinto Lietuvos Respublikos švietimo, mokslo ir sporto ministro 2022 m. kovo 9 d. įsakymu Nr. V-374 „Dėl Lietuvos Respublikos švietimo, mokslo ir sporto ministerijos 2022–2024 metų strateginio veiklos plano patvirtinimo“, programos „Sporto programa“ (kodas 12-004) priemonę „Remti aukšto meistriškumo sporto programas ir projektus, skatinti aukšto sportinio meistriškumo sportininkus ir trenerius už sporto laimėjimus“ (priemonės kodas – 12-004-11-01-04 (TP)“ ir atsižvelgdama į Lietuvos Respublikos Seimo 2022 m. rugsėjo 13 d. nutarimą Nr. XIV-1413 „Dėl nepaprastosios padėties įvedimo“, į Finansavimo tvarkos Ukrainos aukšto meistriškumo sporto komandoms aprašo, patvirtinto Lietuvos Respublikos švietimo, mokslo ir sporto ministro 2022 m. rugpjūčio 24 d. įsakymu Nr. V-1268 „Dėl Finansavimo tvarkos Ukrainos aukšto meistriškumo sporto komandoms aprašo patvirtinimo“, 15 ir 16 punktus, ir į Ukrainos aukšto meistriškumo sporto komandoms finansavimo patvirtinimo, valstybės biudžeto lėšų naudojimo sutarčių sudarymo, išvadų ir rekomendacijų rengimo komisijos, patvirtintos 2022 m. rugpjūčio 26 d. įsakymu Nr. V-1276 „Dėl Ukrainos aukšto meistriškumo sporto komandoms finansavimo patvirtinimo, valstybės biudžeto lėšų naudojimo sutarčių sudarymo, išvadų ir rekomendacijų rengimo komisijos ir jos darbo reglamento patvirtinimo“, 2022 m. lapkričio 22 d. posėdžio protokole Nr. SG6-60 pateiktus siūlymus:

1. S k i r i u sporto šakų federacijoms 2022 metais iš Lietuvos Respublikos švietimo, mokslo ir sporto ministerijos asignavimų Ukrainos aukšto meistriškumo sporto komandoms finansavimą, skirtą rengtis aukšto meistriškumo sporto stovyklose ir dalyvauti aukšto meistriškumo sporto varžybose valstybės biudžeto lėšas (finansavimo šaltinio kodas 1.1.1.1.1) pagal šio įsakymo 1 priedą.

2. N e s k i r i u 2022 m. Ukrainos aukšto meistriškumo sporto komandų finansavimo pareiškėjams, nurodytiems šio įsakymo 2 priede.

3. P a v e d u Lietuvos Respublikos švietimo, mokslo ir sporto ministerijos Sporto grupei organizuoti valstybės biudžeto lėšų naudojimo sutarčių sudarymą su šio įsakymo 1 priede nurodytomis sporto šakų federacijomis.

4.	Šis įsakymas gali būti skundžiamas Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka Lietuvos administracinių ginčų komisijai (buveinės adresas Vilniaus g. 27, Vilnius) arba Lietuvos Respublikos administracinių bylų teisenos įstatymo nustatyta tvarka Vilniaus apygardos administraciniam teismui (buveinės adresas Žygimantų g. 2, Vilnius) per vieną mėnesį nuo šio įsakymo gavimo dienos.

Švietimo, mokslo ir sporto ministrė	Jurgita Šiugždinienė

Lietuvos Respublikos

švietimo, mokslo ir sporto ministro

2022 m. lapkričio 28 d. įsakymo Nr. V-1872

1 priedas

SPORTO ŠAKŲ FEDERACIJOMS SKIRIAMOS VALSTYBĖS BIUDŽETO LĖŠOS

2022 M. UKRAINOS AUKŠTO MEISTRIŠKUMO sporto KOMANDŲ finansAvimui

Eil. Nr.	Sporto organizacija	Juridinio asmens kodas	Skiriama suma (eurai)
1.	LIETUVOS BAIDARIŲ IR KANOJŲ IRKLAVIMO FEDERACIJA	191684452	5 590
2.	LIETUVOS IMTYNIŲ FEDERACIJA	290686330	10 000
3.	Lietuvos irklavimo federacija	191366567	7 800
4.	LIETUVOS VANDENSVYDŽIO SPORTO FEDERACIJA	190777067	2 790
5.	Lietuvos beisbolo asociacija	191367854	3 312
6.	Asociacija „Lietuvos tautinių imtynių federacija“	303212883	5 495
7.	Lietuvos skraidančiojo disko federacija	195779848	5 000
39 987

Lietuvos Respublikos

švietimo, mokslo ir sporto ministro

2022 m. lapkričio 28 d. įsakymo Nr. V-1872

2 priedas

PAREIŠKĖJŲ, KURIEMS NESKIRIAMAS

2022 M. UKRAINOS AUKŠTO MEISTRIŠKUMO sporto KOMANDŲ finansAvimAS

Eil. Nr.	Sporto organizacija	Juridinio asmens kodas
1.	VšĮ „Lotoso“ kovos klubas	303110483
2.	Lietuvos sklandymo sporto federacija	191939426

____________________